Hyundai Motor Company

Hyundai Motor Corporation (Hangul – 현대자동차) – automobilių gamintoja iš Pietų Korėjos. Kompanija buvo įkurta Seule 1967 m. Hyundai valdo 32,8 % Kia Motors akcijų ir 100 % – Genesis Motors.

2016 m. Hyundai pagamino 7 889 538 automobilius ir užėmė trečią vietą pasaulyje pagal šį rodiklį.

Kompanijai priklauso didžiausia automobilių gamykla pasaulyje Ulsane, kurioje pagaminama apie 1,6 milijono automobilių per metus.

Hyundai automobiliai parduodami 193 šalyse visame pasaulyje.

2011 m. Tarptautinio metų automobilio prizą laimėjo Hyundai Sonata modelis.

Sportas 

Hyundai 1998 m. pradėjo dalyvauti Pasaulio ralio čempionato F2 klasėje. 2000 m. buvo sukurta Hyundai Motorsport komanda, kuri perėjo į aukščiausią WRC klasę.

2014 m. WRC sezone komanda pristatė Hyundai i20 WRC automobilį. Per 26 lenktynes komanda laimėjo tris etapus.

2017 m. WRC komanda pristatė naują Hyundai i20 Coupe WRC automobilį. Per 13 lenktynių su juo komanda pelnė 4 pergales ir 12 kartų finišavo ant podiumo.

Šaltiniai 

Automobilių gamintojai
Pietų Korėjos įmonės